बैंक प्रबंधन के खिलाफ तीसरी बार धरने पर बैठे, इस बार नहीं माने किसान
किसानोंकी समस्याएं खत्म होने का नाम ही नहीं ले रही है। मोहनगढ़ के किसान बैंक प्रबंधन के खिलाफ सोमवार को तीसरी बार धरने पर बैठे हैं। गौरतलब है कि मोहनगढ़ कस्बे की एसबीबीजे शाखा ने तकनीकी खामी के चलते किसानों से केसीसी पर 7 की जगह 14 प्रतिशत ब्याज ले लिया। जब यह मामला खुला तो किसान आक्रोशित हो गए और धरना प्रदर्शन किया। आश्वासन और बैंक प्रबंधन द्वारा जल्द ही अतिरिक्त ब्याज लौटाने की बात पर शांत हुए।
इस मामले में पहली बार किसानों ने 9 जनवरी को धरना दिया। इसके बाद 31 जनवरी को किसान फिर से धरने पर बैठ गए। 02 फरवरी को बैंक प्रबंधन ने एक माह का लिखित आश्वासन दिया। लेकिन कार्रवाई पूरी नहीं हुई। ऐसे में सोमवार को तीसरी बार किसान सुभान खां कमलसिंह के नेतृत्व में धरने पर बैठे। इस बार किसानों के समर्थन में पूर्व जिला प्रमुख अब्दुला फकीर पूर्व प्रधान मूलाराम चौधरी भी धरना स्थल पर पहुंचे।
1200की सूची में से 400 का निस्तारण : किसानोंने बताया कि हमने बैंक प्रबंधन को 1200 ऐसे किसानों की सूची दी थी जिनसे अतिरिक्त ब्याज लिया गया। किसानों के लाखों रुपए बैंक ने तकनीकी खामी के चलते ले लिए। इस सूची के विपरीत बैंक प्रबंधन ने अब तक 400 खातों का ही निस्तारण किया जिसमें से कुछ खाते अभी भी अधूरे हैं। किसानों का आरोप है कि बैंक प्रबंधन जानबूझकर देरी कर रहा है।
बैंकअधिकारी पहुंचे, नहीं माने किसान : सोमवारको बैंक शाखा के अागे किसानों ने धरना शुरू किया तो जैसलमेर से एसबीबीजे के चीफ मैनेजर बी.वी. पुरोहित कलेक्ट्रेट के प्रतिनिधि रमेश कुमार मौके पर पहुंचे। चीफ मैनेजर पुरोहित ने बताया कि हमारे पास पहली सूची 671 किसानों की थी जिनका निस्तारण कर दिया है उसमें से कुछ खातों में गड़बड़ी है उनके लिए थोड़ा समय लगेगा। रही बात 1200 खातों की तो वह बाद में दी गई सूचियां है। अधिकारी ने किसानों से समझाइश की लेकिन किसान अपनी मांगों पर अडिग है।
मोहनगढ़. बैंक प्रबंधन के खिलाफ तीसरी बार धरने पर बैठे किसान।
hin_Deva hin_Deva hin_Deva hin_Deva hin_Deva hin_Deva